|  |  |  |  |
| --- | --- | --- | --- |
|  |  |  |  |

**Požiadavka na zabezpečenie letenky – opätovné otvorenie súťaže na základe rámcovej dohody**

Ministerstvo zahraničných vecí a európskych záležitostí Slovenskej republiky ako verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) Vás v súlade s § 83 ods. 5 písm. b) zákona o verejnom obstarávaní vyzýva na predloženie ponuky na predmet zákazky, ktorá bude zadávaná v rámci opätovného otvorenia súťaže na základe Rámcových dohôd o zabezpečení leteniek. Rámcové dohody o zabezpečení leteniek boli uzatvorené s viacerými hospodárskymi subjektami ako výsledok verejnej súťaže na predmet „Zabezpečenie leteniek v ústredí MZVEZ SR a pre vybrané účely na zastupiteľských úradoch v zahraničí 2021“ (oznámenie o vyhlásení verejného obstarávania k predmetnej verejnej súťaži bolo zverejnené v Úradnom vestníku EÚ dňa 04.01.2022 pod číslom 2022/S 002-003156 a vo Vestníku verejného obstarávania č. 3/2022 pod značkou 225-MSS dňa 05.01.2022).

Požiadavky verejného obstarávateľa na zabezpečenie letenky:

počiatočná destinácia : Washington D.C. Washington Dulles International (IAD)

cieľová destinácia : Letisko Viedeň-Schwechat (VIE)

počet leteniek : 2

prerušenie ZPC : Bez prerušenia

podpalubná batožina: Áno

typ letenky : Spiatočná

trieda letenky : Ekonomická

všetky cestovné náležitosti vybavené: Áno

plánovaný dátum a čas odletu dňa (východiskové letisko): 08-07-2022 po 17:30

najneskorší dátum a čas príletu: 09-07-2022 do 09:00

plánovaný dátum a čas odletu dňa (cieľové letisko): 14-08-2022 po 10:30

najneskorší dátum a čas príletu: 14-08-2022 do 15:00

Lehota na predkladanie ponúk uplynie dňa 06.06.2022 o 11:30 hod.

Ponuka musí byť doručená pred uplynutím lehoty na predkladanie ponúk. Predložená ponuka musí spĺňať podmienky stanovené verejným obstarávateľom v tejto požiadavke.

V súlade s bodom 4.5 Rámcovej dohody o zabezpečení leteniek budú doručené ponuky vyhodnotené na základe kritéria najnižšia cena, teda celkovej konečnej ceny v Eur vrátane všetkých poplatkov (t.j. najmä cena letenky, letiskové poplatky, palivové poplatky, vystavenie a doručenie letenky, rezervácia letenky, sprostredkovateľské poplatky, poplatky za batožinu, prípadne iné poplatky, ktoré sa viažu na príslušnú leteckú prepravu).

V súlade s bodom 4.6 Rámcovej dohody o zabezpečení leteniek je hodnotenie ponúk doručených v stanovenej lehote na predkladanie ponúk pri opätovnom otvorení súťaže dané pridelením príslušného poradia jednotlivým ponukám podľa návrhov uchádzačov na plnenie kritéria na vyhodnotenie ponúk (od najnižšej ceny po najvyššiu). Verejný obstarávateľ vyhodnotí splnenie požiadaviek na predmet zákazky v ponuke uchádzača, ktorý sa v poradí zostavenom podľa predchádzajúcej vety umiestnil na prvom mieste. Ak dôjde k vylúčeniu ponuky uchádzača, verejný obstarávateľ určí nové poradie ponúk a vyhodnotí ponuku uchádzača, ktorý sa umiestnil v novo zostavenom poradí na prvom mieste. Takto bude verejný obstarávateľ postupovať až kým nedôjde k určeniu úspešného uchádzača alebo nebudú vyhodnotené všetky predložené ponuky v rámci opätovného otvorenia súťaže.

Úspešným uchádzačom v rámci opätovného otvorenia súťaže sa v súlade s bodom 4.12 Rámcovej dohody o zabezpečení leteniek stane uchádzač, ktorý ponúkne verejnému obstarávateľovi najnižšiu celkovú cenu za požadovanú letenku, spĺňa požiadavky na predmet zákazky stanovené v tomto dokumente a nebude v rámci opätovného otvorenia súťaže zo zadávania zákazky vylúčený alebo jeho ponuka nebude zo zadávania zákazky vylúčená na základe niektorého z dôvodov stanovených zákonom o verejnom obstarávaní.

Ponúknutá cena musí zohľadňovať všetky relevantné reklamné a marketingové akcie, výhody vernostných programov a výhod, ktoré ponúkajú letecké spoločnosti, pričom tieto výhody sú viazané na verejného obstarávateľa a nie na cestujúceho.

Ak neviete predložiť ponuku v rámci opätovného otvorenia súťaže z dôvodu, že letenka podľa stanovených požiadaviek nie je dostupná, môžete zaslať verejnému obstarávateľovi správu v systéme JOSEPHINE, v ktorej uvediete, že letenka podľa požiadavky verejného obstarávateľa nie je dostupná a predložiť alternatívnu ponuku, ktorá nie je v súlade s požiadavkou verejného obstarávateľa, pričom verejný obstarávateľ nie je touto ponukou viazaný.

Všetky ďalšie informácie sú uvedené v Rámcovej dohode o zabezpečení leteniek.

Mgr. Petra Tyralová

referent | FINO/SEVS

**Ministerstvo zahraničných vecí a európskych záležitostí SR**

Hlboká cesta 2 | 833 36 Bratislava |Slovenská republika

tel.: +421 2 5978 2822

letenky@mzv.sk  | [www.mzv.sk](http://www.mzv.sk/)

S pozdravom